More magazin već je dvadeset osam godina vodeća revija u Hrvatskoj kad je o plovidbi i plovilima riječ. Autori tekstova i fotografija žive i razumiju more.
Pretraži:
Navigation
Site navigation
Novosti
MORE
Plovidba – Sailing
Gustozi đir
O gustozom điru
Restorani
Shop
English
PROMO
Uncategorized
Objavljeno 09.07.2019 12.08.2019 od Jagor Čop
Od današnjeg dana tijekom preostalog dijela godine Europa se oslanja na uvoz ribe i hrane iz mora kako bi zadovoljila potrebe potrošača, stoji u izvješću WWF-a. Prema statistici Organizacije za hranu i poljoprivredu UN-a, svaki europski građanin prosječno godišnje konzumira 23 kg ribe. Hrvatska je ispod prosjeka s 12 kg po glavi stanovnika, dok Portugal, Litva, Španjolska, Finska i Francuska imaju višestruko veću potrošnju od Hrvata po stanovniku. Gotovo polovina godišnje potražnje je iz inozemnih voda, od čega je više od 60 posto iz zemalja u razvoju, dok su rijetke zemlje koje proizvode dovoljne količine ili više (Danska, Finska i Irska). Tijekom protekla tri desetljeća europski Dan ovisnosti o ribi svake godine je sve ranije. Prije trideset godina Europa je mogla zadovoljavati svoju potražnju za ribom iz domaćih voda do rujna ili listopada. Iz WWF-a upozoravaju da se čak 40 posto godišnjeg ulova ribe u svijetu odnosi na nezakoniti ribolov. Zemlje koje su najovisnije o uvozu ribe Dan ovisnosti o ribi obilježavaju i ranije: Austrija (19. siječnja), Slovenija (5. veljače), Rumunjska (22. veljače), Belgija (23. veljače), Litva (3. ožujka), Italija (3. travnja), Portugal (20. travnja), Njemačka (2. svibnja), Španjolska (10. svibnja), itd.